ড্রিস মের্টেনস (, ; জন্ম: ৬ মে ১৯৮৭) হলেন একজন বেলজীয় পেশাদার ফুটবল খেলোয়াড়। তিনি বর্তমানে তুর্কি ক্লাব গালাতাসারায় এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।  ২০০৪ সালে, মের্টেনস বেলজিয়াম অনূর্ধ্ব-১৭ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ১ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১১ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১০৫ ম্যাচে ২১টি গোল করেছেন।  প্রারম্ভিক জীবন ড্রিস মের্টেনস ১৯৮৭ সালের ৬ই মে তারিখে বেলজিয়ামের লোভেনে জন্মগ্রহণ করেছেন এবং সেখানেই তার শৈশব অতিবাহিত করেছেন।  ক্লাব ফুটবল মের্টেনস বর্তমানে বিলুপ্ত স্থানীয় ক্লাব স্তাদ লোভেনের হয়ে খেলার মাধ্যমে তার ক্যারিয়ার শুরু করেছেন। আন্ডারলেখটের স্কাউটরা তাকে প্রথম দেখেছিল, পরবর্তীকালে চূড়ান্তভাবে ১৯৯৮ সালে ক্লাবের যুব অ্যাকাডেমিতে তিনি অংশগ্রহণ করার সুযোগ পেয়েছিলেন। ২০০৩ সালে উক্ত ক্লাব ছেড়ে দেওয়ার পুর্বে তিনি পাঁচ বছর উক্ত ক্লাবের যুব পর্যায়ের খেলোয়াড়দের সাথে ছিলেন। উক্ত সময় কোচেরা তাকে স্বল্প এবং শারীরিকভাবে দুর্বল হওয়ায় পেশাদার পর্যায়ে প্রতিদ্বন্দ্বিতা অক্ষম হওয়ার জন্য তাকে ছেড়ে দেয়া হয়েছিল। আন্ডারলেখট থেকে চলে আসার পর, মের্টেনসকে বেলজীয় প্রো লিগের অন্য দল খেন্ট তাকে দলে নিয়েছিল। খেন্টের যুব পর্যায়ের সাথে দুই মৌসুম কাটানোর পর, মের্টেনসকে এন্ড্রাখট আলস্টে ধারে প্রেরণ করা হয়েছিল, সেখানে তিনি বেলজীয় তৃতীয় বিভাগের দলের সাথে খেলেছিলেন এবং উক্ত মৌসুমে বছরের সেরা খেলোয়াড় নির্বাচিত হয়েছিলেন। অতঃপর ২০০৭ সালে তিনি নেদারল্যান্ডের ক্লাব এজিওভিভির সাথে চুক্তিবদ্ধ হয়েছিলেন।  আন্তর্জাতিক ফুটবল মের্টেনস বেলজিয়াম অনূর্ধ্ব-১৭ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৪ সালে বেলজিয়াম অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।  ২০১১ সালের ৯ই ফেব্রুয়ারি তারিখে, ২৩ বছর, ৯ মাস ও ৩ দিন বয়সে, ডান পায়ে ফুটবল খেলায় পারদর্শী মের্টেনস ফিনল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৫৯তম মিনিটে আক্রমণভাগের খেলোয়াড় নাসের শাদলির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে মের্টেনস সর্বমোট ৮ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল বেলজিয়াম  ২০১১  ৮  ০ ২০১২  ৮  ১ ২০১৩  ৬  ১ ২০১৪  ১৩  ৫ ২০১৫  ৭  ১ ২০১৬  ১৩  ২ ২০১৭  ১০  ২ ২০১৮  ১৬  ৩ ২০১৯  ৯  ২ ২০২০  ৪  ৩ ২০২১  ৯  ০ ২০২২  ২  ০ সর্বমোট  ১০৫  ২১  তথ্যসূত্র  বহিঃসংযোগ                       বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বেলজীয় পুরুষ ফুটবলার বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজিয়ামের আন্তর্জাতিক ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:এরেডিভিজির খেলোয়াড় বিষয়শ্রেণী:এরস্টে ডিভিজির খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড় বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:বেলজীয় প্রবাসী পুরুষ ফুটবলার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:স্পোর্টস ক্লাব এন্ড্রাখট আলস্টের খেলোয়াড় বিষয়শ্রেণী:খেন্ট ফুটবল ক্লাবের খেলোয়াড় বিষয়শ্রেণী:পিএসভি আইন্দোভেনের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:গালাতাসারায় ফুটবল ক্লাবের খেলোয়াড় বিষয়শ্রেণী:ফিফা সেঞ্চুরি ক্লাব বিষয়শ্রেণী:তুরস্কে প্রবাসী ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ফুটবল ক্লাব উট্রেখ্ট‌ের খেলোয়াড়